  Майя Бывальцева Кез ёросын школаез но Кизнер ёросын нылпи садэз паласькись лек вирус черлыкъя карантинэ ворсазы. 12-тӥ толсуре со сярысь ивортэ Роспотребнадзорлэн элькунъя кивалтонниезлэн пресс-службаез. 5-тӥысен 11-тӥ толсурозь Удмуртиын 12 сюрс 900 адями висьыны усиз, со пӧлысь 10 сюрсэз — 14 аресозь пиналъёс. Ижкаръя лыдпусъёс: 5 сюрс 800 но 4 сюрс 400 адями. Карантинэ ворсамын ни Вотка, Якшур-Бодья, Кез ёросъёсысь, Сарапулысь но Глазкарысь 17 нылпи садъёсысь 21 группа. Дышетон уретэмын Якшур-Бодья, Дэбес, Кез ёросъёсысь, Ижкарысь но Глазкарысь 16 школаосысь 21 классын. Та дыр ӵоже Удмуртиын грипп пусйымтэ. Тодэ вайытом, ӧнерчиослэн верамзыя, элькунын паласькись лек вирус черлык тужгес паськыт вӧлмоз 2017-тӥ арын толшор шорын. Тегъёс: Тазалык Дышетон Кез Кизнер висён Удмуртия грипп Тол пиналъёс  